OzLabs/hebrew-wiki-articles huggingface dataset:
קינוטאבר

טקס הנעילה של פסטיבל קינוטאבר, יוני [[2016.]]
פסטיבל הקולנוע קינוטאבר (ברוסית: Кинотавр) היה פסטיבל קולנוע שנערך בעיר הנופש סוצ'י שבדרום רוסיה. הפסטיבל נערך לראשונה בקיץ 1990, ומאז הוא נערך מדי שנה בחודש יולי, מלבד במספר מקרים יוצאי דופן, עד שנת 2021

הפסטיבל, הסגור לקהל הרחב, זוכה לתשומת לב רבה מהתקשורת הרוסית, ועקב כך פוקדים אותו כוכבי קולנוע רבים. מפיקים רבים משיקים בו את סרטיהם החדשים ומנסים למכור אותם למפיצים. פרס בקטגוריית פסקול הסרטים מוענק על שמו של המלחין מיכאל טריברדייב.

זהו אחד מפסטיבלי הקולנוע החשובים בקולנוע הרוסי. עד 2011 הוענקו פרסים רק לסרטים מתוצרת הפדרציה הרוסית, אך באותה שנה הוסרה המגבלה הגאוגרפית ולמעשה כל סרט בשפה הרוסית יכול לקבל פרס ולהיות מוצג בפני באי הפסטיבל. בנוסף, הותר להציג בפסטיבל גם סרטים בשפות זרות, אך בתנאי שרוסיה היא אחת המדינות המפיקות של הסרט. כך קרה שבשנת 2017 הוצג סרטו של רזו גיגיניישווילי מגאורגיה "בני ערובה", שרוסיה, יחד עם פולין וגאורגיה, הייתה אחת המדינות המפיקות, אך הסרט דובר גאורגית. הסרט זכה בפרס הבימוי הטוב ביותר.

הפסטיבל הראשון לסרטים עצמאיים בברית המועצות התקיים לראשונה באפריל 1990 בפודולסק שבמחוז מוסקבה. ב-1991 נערך הפסטיבל בעיר הנופש סוצ'י, ומאז הוא התקיים בה מדי שנה כאשר הפסטיבל האחרון התקיים בשנת 2021.

==פרסי הפסטיבל==
* הפרס הראשי (Главный приз)
* פרס הבמאי הטוב ביותר (Приз за лучшую режиссуру)
* פרס השחקנית הטובה ביותר (Приз за лучшую женскую роль)
* פרס השחקן הטוב ביותר (Приз за лучшую мужскую роль)
* פרס הצילום הטוב ביותר (Приз за лучшую операторскую работу)
* פרס גורין לתסריט הטוב ביותר (Приз им. Г. Горина «За лучший сценарий»)
* פרס טריברדייב לפסקול הטוב ביותר (Приз им. М. Таривердиева «За лучшую музыку к фильму»)
* פרס תחרות "קינוטאבר. בכורה" (Приз конкурса «Кинотавр. Дебют»)
* פרס תחרות "קינוטאבר. הסרט הקצר" (Приз конкурса «Кинотавр. Короткий метр»)

==ראו גם==
*פסטיבל הקולנוע בקאן

==קישורים חיצוניים==

* 

==הערות שוליים==

קינוטאבר
קטגוריה:רוסיה: תרבות
קטגוריה:רוסיה: תיירות
קטגוריה:סוצ'י: תרבות
דוד שמחון

הרב דוד שמחון הוא רב שכונת קריית היובל בירושלים ומנהל התיכון בישיבת ירושלים לצעירים. לשעבר יו"ר הדירקטוריון בחברת פרזות. כיהן בעבר כרב שירותי הכבאות וההצלה וכחבר מועצת עיריית ירושלים.

==ביוגרפיה==

שירת בצבא בחיל השריון, במהלך שירותו יצא לחופשת לימודים בישיבת מרכז הרב והוסמך לרבנות. במילואים שירת כמפקד גדוד שריון בדרגת סגן-אלוף. בראשית שנות השמונים הקים גרעין תורני בשכונת קריית יובל, בעצת רבו הרב אברהם אלקנה כהנא שפירא, ולאחר מספר שנים נתמנה לרב השכונה, תפקיד בו הוא מכהן עד היום.

שימש במשך שנים כר"מ בישיבת ירושלים לצעירים, וכיום מנהל את התיכון בישיבה ומעביר שיעורים במחשבת ישראל. כיהן כחבר מועצת עיריית ירושלים מטעם המפד"ל, והיה מחזיק תיק החירום בעיר, הממונה גם על שירותי הכבאות וההצלה העירוניים. במסגרת תפקיד זה, נחשף לצורך בתקן רב לשירותי הכיבוי, ופעל לתיקנונו. משנוצר תקן זה, אייש אותו בהתנדבות. 

במשך למעלה מעשור (עד שנת 2015) כיהן כיו"ר דירקטוריון בפרזות, חברה ממשלתית ישראלית שעיסוקה העיקרי הוא אכלוס וניהול יחידות דיור ציבורי וניהול בתי דיור מוגן בירושלים.

נשוי ומתגורר בשכונת קריית יובל בירושלים.

==קישורים חיצוניים==
* 
* [http://www.meirtv.co.il/site/rabbis.asp?rabbi=4267 שיעור בכנס התעוררות לזכר הרב עובדיה יוסף], באתר ערוץ מאיר. 
* [http://www.yeshiva.org.il/midrash/?orderby=420&cat=0 אחדות בעם ישראל], שיעורו של הרב שמחון באתר ישיבה.
* 
* 

==הערות שוליים==

קטגוריה:רבני ישיבת ירושלים לצעירים
קטגוריה:ירושלים: רבני שכונות
קטגוריה:קריית היובל: אישים
קטגוריה:חברי מועצת העיר ירושלים
קטגוריה:בוגרי ישיבת מרכז הרב
קטגוריה:דירקטורים ישראלים
קטגוריה:תלמידי הרב אברהם אלקנה שפירא
קטגוריה:רבני הציונות הדתית בישראל
קטגוריה:מפקדי גדודים בחיל השריון
קטגוריה:סגני-אלופים בצה"ל
עומר (חקלאות)

אלומת שיבולים נאספת בשדה
עומר (אפשר גם לקרוא בשם: עמר) הוא קבוצת שיבולים המאוגדות יחדיו, אלומה.

== מקורות המילה ==
מקור השם מספר דברים - "כי תקצר קצירך בשדך ושכחת עמר בשדה - לא תשוב לקחתו, לגר ליתום ולאלמנה יהיה" ().

פסוק נוסף בו מוזכרת המילה עומר בהקשר זה הוא מספר ויקרא - "והבאתם את עמר ראשית קצירכם אל הכהן. והניף את העמר לפני ה' לרצנכם... וספרתם לכם ממחרת השבת מיום הביאכם את עמר התנופה, שבע שבתות תמימת תהיינה" (). בהקשר זה יש המפרשים את השימוש במילה עמר כמידה - עשירית האיפה גרגירי שעורה, ויש המפרשים כשיבולים.

ערמה של עומרים או אלומות נקראת גדיש.

== שימושים במילה ==
בנוסף למובן המילה הלקוח מתחום בחקלאות (צרור שיבולים), למילה עמר ישנם 3 מובנים נוספים: 
* מידת נפח - עשירית הָאֵיפָה: "וְהָעֹמֶר עֲשִׂרִית הָאֵיפָה הוּא" () 
* כינוי לראשית קציר השעורים, המיועד לטקס הודיה בבית המקדש - עֹמֶר תְּנוּפָה. "וְהֵנִיף אֶת הָעֹמֶר..." ()
* ספירת העומר היא מצווה ביהדות המופיעה בתורה לספור כל יום במשך 49 ימים החל מהקרבת קורבן העומר. ביום החמישים של הספירה חוגגים את חג השבועות, שנקרא כך על שם שבעת השבועות של הספירה. ביום השלושים ושלושה ( ל"ג ) לספירת העומר אנו חוגגים את ל"ג בעומר. ספירת העומר היא גם כינויה של תקופה זו, שבה חלה מצוות הספירה.
*חג העומר - חג חקלאי שחודש בקיבוץ רמת יוחנן ובעקבותיו בקיבוצים נוספים.

== קישורים חיצוניים ==
* [http://hebrew-academy.org.il/2013/05/05/%D7%91%D7%99%D7%9F-%D7%90%D7%91%D7%99%D7%91-%D7%9C%D7%A7%D7%A6%D7%99%D7%A8/ בין אביב לקציר, באתר האקדמיה ללשון העברית]
* [http://www.n-k.org.il/?CategoryID=323&ArticleID=565 עמר עמר תבואה חדשה, באתר פארק נאות קדומים]
* 
* [http://www.zemereshet.co.il/song.asp?id=408 שיר מאגדי העומר, באתר זמרשת]

== הערות שוליים ==

קטגוריה:חקלאות
המופע של רד ודביר

המופע של רד ודביר היא תוכנית אירוח ששודרה בערוץ 2, תחת הזכיינית רשת. בכל תוכנית, המנחים, רד אורבך ודביר בנדק, מארחים ידוענים, זמרים ושחקנים. התוכנית מבוססת על הומור ועל אופיו של רד אורבך, בובה המגלמת כוכב רוק פופולרי, אגוצנטרי וגס רוח.

בסיום התכנית הקצרה, שארכה כ-25 דקות, ביצעו דואט רד והאמן שהתארח, קאבר לשיר מפורסם בהם I Put a Spell on You שביצע עם נינט טייב, Eye in the Sky עם מרינה מקסימיליאן ו-Diamonds עם אהוד בנאי.

== שידור הסדרה ==
{| class="wikitable"
!עונה
!מספר פרקים
!הפרק הראשון
!הפרק האחרון
|-
|1
|18
|25 באוקטובר 2013
|9 בינואר 2014
|-
|2
|10
|24 ביוני 2015
|12 בספטמבר 2015
|-
|3
|5
|מרץ 2016
|יוני 2016
|}

== קישורים חיצוניים ==
* 
* 
*
*
*
*

==הערות שוליים==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות שצולמו באולפני הרצליה
עונת 1985/1986 בליגה הלאומית בכדורסל

עונת 1985/1986 בליגה הלאומית בכדורסל הייתה העונה ה-32 של הליגה. הליגה כללה 11 קבוצות (הפועל עפולה ביטלה את השתתפותה). מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור נתניה (שזכתה למקום השני לאחר הפלייאוף) והפועל קריית אונו.

העונה הסדירה החלה ב-9 בספטמבר 1985 הסתיימה ב-20 בינואר 1986. לאחר הפלייאוף, העונה הסתיימה בניצחון של מכבי תל אביב בפעם ה-17 ברציפות. 

בהתאם לתוצאות העונה הפועל קריית אונו ירדה ליגה. הפועל עפולה/העמק התפרקה עקב כישלון האיחוד, לא שיחקה בעונה זו, ולא נכנסה קבוצה במקומה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||20||20||0||2254||1716|| 538||40 
|-bgcolor="#ffff99"
|2||הפועל חולון ||20||14||6||1872 ||1635||237||34 
|-bgcolor="#ffff99"
|3||אליצור נתניה ||20||14||6||1914 ||1803||111||34 
|-bgcolor="#ffff99"
|4||הפועל גליל עליון||20||12||8||1953 ||1824||129||32 
|-bgcolor="#ffff99"
|5||הפועל תל אביב ||20||12||8||1969||1898||71||32 
|-bgcolor="#ffff99"
|6||בית"ר תל אביב||20||9||11||1755||1872|| 117-||29 
|-bgcolor="#ffff99"
|7||מכבי חיפה ||20||8||12||1835||1887||52-||28 
|-bgcolor="#ffff99"
|8||מכבי רמת גן|| 20||13||7||1844||2047||203-||27 
|-
|9||הפועל חיפה ||20||5||15||1662||1851||189-||25 
|-
|10||הפועל רמת גן||20||5||15||1776 ||2091||315-||25 
|-bgcolor=#ffcccc 
|11||אליצור קריית אונו ||20||4||16||1873 ||2083||210-||24 
|-bgcolor=#ffcccc
|12||הפועל עפולה/העמק||-||-||-||-||-||-||-
|}

==פלייאוף==

== ראו גם ==

* גביע המדינה בכדורסל 1985/1986

==קישורים חיצוניים==
* [http://basket.co.il/history.asp?cYear=1986&lang= מידע מאתר מנהלת הליגה]

קטגוריה:1986 בישראל: ספורט
קטגוריה:עונות בליגה העליונה בכדורסל בישראל
קטגוריה:1985 בישראל: ספורט
קטגוריה:תחרויות כדורסל ב-1986
קטגוריה:תחרויות כדורסל ב-1985
עונת 1986/1987 בליגה הלאומית בכדורסל

עונת 1986/1987 בליגה הלאומית בכדורסל הייתה העונה ה-33 של הליגה. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל ירושלים והפועל גבת.

העונה הסדירה החלה ב-22 בספטמבר 1986 הסתיימה ב-9 בפברואר 1987. לאחר הפלייאוף, העונה הסתיימה בניצחון של מכבי תל אביב בפעם ה-18 ברציפות. 

בהתאם לתוצאות העונה הפועל רמת גן והפועל קריית אונו ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||21||1||2455||1792|| 663||43 
|-bgcolor="#ffff99"
|2||הפועל חולון ||22||17||5||2029 ||1812||217||39 
|-bgcolor="#ffff99"
|3||הפועל גליל עליון||22||15||7||2026 ||1960||66||37 
|-bgcolor="#ffff99"
|4||אליצור נתניה ||22||14||8||2108 ||2050||58||36 
|-bgcolor="#ffff99"
|5||מכבי חיפה ||22||12||10||2071||2022||49||34 
|-bgcolor="#ffff99"
|6||הפועל תל אביב ||22||12|| 10||1938||1953||15-||34 
|-bgcolor="#ffff99"
|7||הפועל חיפה ||22||9||13||1934||2005||71-||31 
|-bgcolor="#ffff99"
|8||בית"ר תל אביב
|22||9||13||1939||2046|| 107-||31 
|- 
| 9||הפועל ירושלים ||22||8||14||1954||2079||125-||30 
|- 
|10||מכבי רמת גן|| 22||7||15||1988||2155||167-||29 
|-bgcolor=#ffcccc 
|11||הפועל איתן גבת ||22||6||16||1877 ||2050||173-||28 
|-bgcolor=#ffcccc 
|12||הפועל רמת גן||22||2||20||1957 ||2352||395-||24 
|}

==פלייאוף==

== ראו גם ==

* גביע המדינה בכדורסל 1986/1987

==קישורים חיצוניים==
* [http://basket.co.il/history.asp?cYear=1987&lang= מידע מאתר מנהלת הליגה]

קטגוריה:1986 בישראל: ספורט
קטגוריה:עונות בליגה העליונה בכדורסל בישראל
קטגוריה:1987 בישראל: ספורט
קטגוריה:תחרויות כדורסל ב-1986
קטגוריה:תחרויות כדורסל ב-1987
קוסמים קטנים

קוסמים קטנים (באנגלית: Little Wizards) היא סדרת אנימציה אמריקאית בת 13 פרקים שהופקה בין השנים 1987- 1988. הסדרה שודרה בישראל בטלוויזיה החינוכית ב-1993.

==עלילה==
הסדרה מתרחשת בימי הביניים ומספרת על הנסיך דוראל שלאחר שאביו המלך מת הוא הודח מכיסא המלכות בידי מכשף מרושע בשם מורגן, שדוראל ניסה לברוח, מורגן שלח את השומרים לרדוף אחריו אבל הקוסם טוב הלב מגיסטוס הציל אותו ולימד אותו כמה קסמים כאשר יגדל למלך, אבל לאחר שנפלו מידיו של דוראל שיקויים לתוך הקדרה נוצר פיצוץ שיצר שלוש מפלצות קסם ששמם טוטי טראח ובום וביחד הם הקוסמים הקטנים שהם תלמידיו של מגיסטוס.

==הדמויות==
* הנסיך דוראל (יפה גבאי) - נסיך צעיר שלאחר מותו של אביו המלך הודח מכיסא המלכות על ידי מורגן, אבל מגיסטוס הציל אותו מהשומרים ולימד אותו כמה קסמים.
* מגיסטוס (דב רייזר) - קוסם טוב והמורה לקוסמות של דוראל ושל המפלצות. בין היתר נוהג להמציא לעיתים המצאות, בעיקר כלי תחבורה.
* בום (שחר צרפתי) - מפלץ קסם כחול ופחדן אשר יכול להעלים את עצמו חוץ מהעיניים שלו.
* טראח (עמי טראוב) - מפלץ קסם כתום וכעסן אשר יכול לשנות צורה.
* טוטי (אור אזולאי) - מפלצת קסם ורודה בעלת זנב אשר יכולה לעוף בעזרת ניפוח הלחיים.
* מורגן (אלי גורנשטיין) - מכשף מרושע אשר תפס את מקומו של אביו של דוראל והדיח את דוראל מכיסא המלכות, הנבל הראשי בסדרה.
* לולו (מיקי קם) - דרקונית הקסם של מגיסטוס.
* ליא (ליליאן ברטו) - חברת ילדות של דוראל אשר עוזרת לו להתחמק ממזימותיו של מורגן.
* בלה - דובת המחמד של מגיסטוס.
* ציפי - ציפור המחמד של ליא.
* ביבי - בובתה של טוטי. בעלת חיים משל עצמה ומדברת באמצעות קולות.
* רקס - זאב המחמד של מורגן.

==קישורים חיצוניים==

קטגוריה:סדרות הנפשה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:ABC: תוכניות וסדרות
קטגוריה:סבן אנטרטיינמנט: תוכניות וסדרות
ג'יימס סטוורידיס

ג'יימס ג'ורג' סטרווידיס (באנגלית: James George Stavridis; נולד ב-15 בפברואר 1955) הוא אדמירל בצי האמריקאי בדימוס אשר שימש כמפקד פיקוד אירופה והכוח הצבאי של נאט"ו באירופה.

==ביוגרפיה==
סטרווידיס נולד בוסט פאלם ביץ', פלורידה, לשירלי (לבית שפר) וג'ורג' סטוורידיס. בשנת 1976 השלים את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית. סטרווידיס שירת כקצין ימי במגוון תפקידי מטה ופיקוד בספינות שטח. בשנים 1993–1995 פיקד על המשחתת "USS Barry". בשנים 2002–2004 פיקד על קבוצת הקרב של נושאת המטוסים אנטרפרייז. בשנת 2006 מונה למפקד פיקוד דרום של ארצות הברית. בשנת 2009 מונה למפקד פיקוד אירופה והכוח הצבאי של נאט"ו באירופה. לאחר פרישתו בשנת 2013 מונה לדקאן בית הספר לדיפלומטיה ומשפטים באוניברסיטת טאפטס.

לסטרווידיס תואר שני ודוקטורט במשפטים ודיפלומטיה מטעם אוניברסיטת טאפטס.

בשנת 2021 יצא לאור ספרו Elliot Ackerman and James Stavridis, 2034: A Novel of the Next World War

==עמדותיו==

בשנת 2018 פרסם ג'יימס סטוורידיס דו"ח ובו המלצות מדיניות לחיזוק שיתוף הפעולה האסטרטגי בין ארצות הברית לישראל:

* העלאת מעמדה של ישראל לדרגה הגבוהה ביותר של בת-ברית של ארצות הברית (כמו אוסטרליה וקנדה).
* חידוש של מלאי התחמושת האמריקנית בישראל, בייחוד בתחמושת מונחֵית, והעברת תקציבים לישראל לשם חיזוק יכולת ההתמודדות שלה מול האיומים האיראניים.
* חיזוק הקשרים עם בנות בריתה של ארצות הברית המתנגדות לתוקפנות האיראנית, כולל סיוע בשיפור יכולותיהן הביטחוניות<ref></ref>.

==קישורים חיצוניים==

* 
* 
* .

==הערות שוליים==

קטגוריה:אדמירלים בצי ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד דרום של ארצות הברית
קטגוריה:מפקדי פיקוד אירופה של ארצות הברית
קטגוריה:מעוטרי מדליית השירות המצוין של הצי
קטגוריה:בוגרי בית ספר פלטשר למשפטים ודיפלומטיה באוניברסיטת טאפטס
קטגוריה:בעלי תואר דוקטור מאוניברסיטת טאפטס
קטגוריה:בוגרי האקדמיה הימית של ארצות הברית
קטגוריה:סגל MSNBC
קטגוריה:אמריקאים שנולדו ב-1955
תותח אוטומטי

תותח גאטלינג [[M61A1 וולקן]]
תותח אוטומטי [[M242 בושמאסטר על גבי נגמ"ש לחימה בראדלי]]
[[תותח בופורס 40 מ"מ]]

תותח אוטומטי הוא כלי ירייה אוטומטי היורה תחמושת בקליבר של 20 מילימטר ומעלה, ולרוב בעלת רש"ק חודר שריון או נפיץ. התותח האוטומטי מסוגל לירי אוטומטי מלא בבודדות, צרורות וירי רציף. התותחים האוטומטיים הם בדרך כלל בקליברים שנעים בין 20 מ"מ ל-40 מ"מ, ומותקנים על גבי מטוסי קרב, מסוקי קרב ורכב קרבי משוריין, בעיקר נגמ"שי לחימה.

ישנם שני סוגים של תותחים אוטומטיים:
* תותח מסתובב רב-קני המבוסס על התכנון של מקלע גאטלינג ונועד לאפשר ירי מהיר במיוחד, בעיקר נגד כלי טיס, מכונה באנגלית Gatling Gun
* תותח חד-קני רגיל שנועד לירי פגזים גדולים יותר, כגון פגזים נגד טנקים.

== כלי טיס שבהם מותקן תותח אוטומטי ==
* A-10
* F-4
* F-16
* F-15
* F-35
* F-22
* סוחוי Su-37
* סוחוי Su-35
* סוחוי Su-30
* סוחוי Su-27
* מיג-29
* מיג-35
* מיג 1.44

== דגמים מפורסמים ==

;מדינות העולם המערבי ונאט"ו:
* תותח בופורס 40 מ"מ רב-תכליתי
* M61A1 וולקן - תותח גאטלינג בקליבר 20 מ"מ, מותקן על מטוסי קרב מערביים דוגמת ה-F-4 פנטום, F-15 איגל ו-F-16 פייטינג פלקון וגם על כלי שיט כחלק ממערכת הפלנקס
* תותח אורליקון 20 מ"מ המותקן על גבי כלי שיט
* GAU-8/A אוונג'ר - תותח גאטלינג בקליבר 30 מ"מ, מותקן על ה-A-10 ת'נדרבולט II
* M242 בושמאסטר - תותח בקליבר 25 מ"מ המותקן על נגמ"ש לחימה בראדלי
* M-197 - התותח שמורכב במסוקי ה-AH-1 קוברה
* M230 - תותח אוטומטי בקליבר 30 מ"מ המותקן על מסוק קרב AH-64 אפאצ'י
* GAU-12 אקוולייזר - תותח גאטלינג בקליבר 25 מ"מ, מותקן במקדונל דאגלס AV-8B הרייר II ובלוקהיד AC-130
* GAU-22 אקוולייזר - תותח גאטלינג בקליבר 25 מ"מ שמותקן על ה-F-35 לייטנינג II

;מדינות הגוש המזרחי:
* ZU-23-2 - תותח נ"מ
* ZSU-23-4 שילקה - תותח נ"מ

== ראו גם ==
* תותח
* נשק אוטומטי
* מקלע
* מקלע גאטלינג
* מקלע רימונים (מקל"ר)

==קישורים חיצוניים==

קטגוריה:תותחים
קטגוריה:כלי ירייה
טרה קונר

טרה אליזבת קונר (אנגלית: Tara Elizabeth Conner; נולדה ב-18 בדצמבר 1985) היא דוגמנית אמריקאית ומיס ארצות הברית 2006.

==ביוגרפיה==
קונר נולדה בדאלאס שבטקסס וכשהייתה בת כמה שבועות עברה משפחתה לקנטאקי.

ב-2002 נבחרה ל"מיס הנוער של קנטאקי" וכסגנית שנייה ל"מיס הנוער של ארצות הברית".

בנובמבר 2005 נבחרה למיס קנטאקי, ובמסגרת זו התארחה בפרק של התוכנית "דיל או לא דיל", ביחד עם חמישים ואחת המתמודדות האחרות על התואר מיס ארצות הברית, ובתחרות ארצית זו שנערכה בבולטימור זכתה במקום הראשון.

כהונתה כמיס ארצות הברית עוררה שערורייה, בכך שפורסם שהשתתפה במסיבות אלכוהול פרועות ואף השתמשה בסמים והתנהגה בהתנהגות פרועה, שלא הולמת מלכת יופי המייצגת את מדינתה. יש שטענו מנגד, שקונר בעצמה הפיצה שמועות אלו, ושהיא ארגנה שערורייה זו עקב כך שהייתה מעוניינת לזכות בתשומת לב. ארגון מיס תבל שבראשו עמד דונלד טראמפ שקל לשלול ממנה את תוארה ולהכתיר את סגניתה מיס קליפורניה כמיס ארצות הברית. במהלך מסיבת עיתונאים טענה קונר שעשתה מספר טעויות בחייה אך סירבה להגיב לשמועות אודותיה על שימוש בסמים. לבסוף הכריז טראמפ שלא תפוטר ושמגיע לטרה הזדמנות שנייה ושהוא חושב שהיא בחורה טובה.

היא התארחה בפרק של התוכנית פרויקט מסלול שבה המשימה של המתמודדים הייתה לעצב לקונר שמלת ערב עבור תחרות מיס תבל.

בתחרות מיס תבל שנערכה בלוס אנג`לס עלתה לשלה הגמר ונבחרה לסגנית רביעית, במהלך כהונתה התגוררה בדירתו של טראמפ בניו יורק ולקחה חלק באירועי מדיה שונים.

ב-2007 השתתפה קונר בתוכנית המציאות "מקום התחרות" העוקבת אחר מלכות יופי שונות.

==קישורים חיצוניים==

* [https://13news.co.il/10news/news/65006.html האם תודח מיס ארצות הברית?], באתר ערוץ 10
* הדר פרבר, [http://www.news1.co.il/Archive/001-D-118257-00.html הזדמנות שנייה למיס אמריקה], באתר news1

קטגוריה:זוכות התחרויות המדינתיות למיס ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 2006
קטגוריה:משתתפות בתחרות מיס נוער ארצות הברית
קטגוריה:שערוריות תחרויות יופי
קטגוריה:קנטקי: אישים
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
אין חבוש מתיר עצמו מבית האסורים

אין חבוש מתיר עצמו מבית האסורים הוא ביטוי שמקורו בתלמוד הבבלי שמשמעותו היא שאדם לא יכול לבצע דברים שנצרכים לו, גם בדברים שהיה יכול לבצע אילו היה צריך לעשותם לחברו. המשל לכך הוא אסיר שאינו יכול לחלץ את עצמו מבית הסוהר.
==מקורות הביטוי==
ביטוי זה מופיע 3 פעמים בתלמוד הבבלי:
* במסכת ברכות מסופר על רבי יוחנן שחלה ונזקק לכך שרבי חנינא יתן לו את ידו על מנת להעמידו מחליו. שואלת הגמרא מדוע לא העמיד רבי יוחנן את עצמו מחליו, ומיישבת: "אין חבוש מתיר עצמו מבית האסורים". ואף רבי יוחנן שיכל לרפא חולים אחרים, אינו יכול לרפא את עצמו, אלא הוא זקוק לעזרת אחרים.
* במסכת נדרים מובא שתלמיד חכם מנדה את עצמו ומפר את הנידוי שנידה את עצמו, ומסבירה הגמרא שהחידוש בכך הוא שאין אומרים כאן "אין חבוש מתיר עצמו מבית האסורין".
*במסכת סנהדרין מסופר על מלחמתו של דוד המלך עם ישבי בנוב בה השתמש אבישי בן צרויה בשם קדוש כדי להציל את דוד, ומוסבר שדוד עצמו לא יכול היה לומר שם זה משום ש"אין חבוש מוציא עצמו מבית האסורין".

==תפילת החולה על עצמו==
במדרש רבה מובא שתפילת החולה על עצמו יפה מתפילת אחרים עליו. הקשו על כך כמה ראשונים ואחרונים, הרי בגמרא בברכות נאמר שהחולה אינו יכול להועיל לרפואתו כמו מה שאחרים יכולים לעשות עבורו. החזקוני ורבי אליהו מזרחי תרצו שבדרך כלל אין החולה יכול להתכוון כראוי, ולכן עדיפה תפילת אחרים עליו, אך במקרה בו החולה מצליח לכוון כראוי, תפילתו עדיפה.

לעומת זאת המהר"ל והט"ז מחלקים בין עזרה רגילה וסגולה, בה כוחו של אחר יפה מכוחו של החולה, ואילו בתפילה, בה הסיוע מגיע ממרום ולא מכוחו של המתפלל, תפילתו של החולה עדיפה על תפילת אחרים.

==הערות שוליים==

קטגוריה:ניבים וביטויים חז"ליים
קטגוריה:מונחים תלמודיים
איתמר בן חיים

איתמר בן חיים (נולד ב-15 ביולי 1978) הוא קצין בצה"ל בדרגת תת-אלוף, המשמש מפקד עוצבת אדום. קודם לכן שימש מפקד יחידת רפאים, מפקד חטיבת יהודה, מפקד חטיבת הנגב, קצין אג"ם של אוגדת איו"ש, מפקד בא"ח צנחנים ומפקד גדוד 202.

== ביוגרפיה ==
בן חיים נולד וגדל בנווה דקלים שבגוש קטיף. למד בישיבת ההסדר ירוחם. התגייס לצה"ל בשנת 1998, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 202 ומונה למפקד מחלקת מסלול. בהמשך שירת כקצין המבצעים (קמב"ץ) הגדודי. לאחר מכן מונה למפקד פלוגת מסלול. בהמשך שימש כמפקד פלוגה מסייעת בגדוד 202. לאחר מכן מונה למפקד פלגה ביחידת מגלן. במהלך תפקידו, כוח בפיקודו נתקל בחוליית מחבלים מחזבאללה שחדרה לשטח ישראל באזור הר דב; בקרב שהתפתח נהרג מפקד חוליית המחבלים ומחבל נוסף נפצע, שני המחבלים הנותרים, בהם הפצוע, נמלטו. בהמשך מונה לסגן מפקד גדוד 101 בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור "יודפת" בבא"ח צנחנים בין השנים 2009–2011.

באפריל 2011 הועלה לדרגת סא"ל ומונה למפקד גדוד 202, ושימש בתפקיד עד אוקטובר 2012. בהמשך שימש כסגן מפקד חטיבת הצנחנים בין השנים 2012–2013. בספטמבר 2013 מונה למפקד בא"ח צנחנים, ושימש בתפקיד עד ספטמבר 2015. לאחר מכן מונה לקצין אג"ם של אוגדת איו"ש, ושימש בתפקיד בין השנים 2015–2016. ב-10 באוגוסט 2016 הועלה לדרגת אל"ם ומונה למפקד חטיבת הנגב, במקביל כיהן כמפקד מגמת מג"דים בקורס מפקדי פלוגות ומפקדי גדודים, את תפקידיו סיים ב-2 ביולי 2018. ב-6 באוגוסט 2018 מונה למפקד חטיבת יהודה, תפקיד בו שירת עד 12 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). ב-27 ביולי 2021 מונה למפקד יחידת רפאים, ושימש בתפקיד עד 30 ביולי 2023.

ב-6 באוגוסט 2023 הועלה לדרגת תא"ל ומונה למפקד עוצבת אדום.

== חיים אישיים ==
בן חיים מתגורר במודיעין, נשוי לחני ואב לשלושה. בעל תואר ראשון במנהל עסקים מהקריה האקדמית אונו, ותואר שני במדעי החברה מאוניברסיטת חיפה.

== קישורים חיצוניים ==

* 
* 

== הערות שוליים ==

קטגוריה:לוחמי יחידת מגלן
קטגוריה:מפקדי גדודים בחטיבת הצנחנים
קטגוריה:מפקדי חטיבת הנגב
קטגוריה:מפקדי חטיבת יהודה
קטגוריה:מפקדי היחידה הרב-ממדית
קטגוריה:מפקדי עוצבת אדום
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי הקריה האקדמית אונו
קטגוריה:בוגרי אוניברסיטת חיפה
קטגוריה:בוגרי ישיבת ההסדר ירוחם
קטגוריה:נוה דקלים: אישים
קטגוריה:מודיעין-מכבים-רעות: אישים
קטגוריה:ישראלים שנולדו ב-1978
פטרישה פאסלר

פטרישיה פאסלר (בגרמנית: Patricia Faessler; נולדה ב-12 בנובמבר 1974) היא דוגמנית ואמנית שווייצרית. מיס שווייץ לשנת 1993.

==ביוגרפיה==
פאסלר נולדה בציריך. בילדותה למדה בלט בתיאטרון של ציריך.

היא החלה לדגמן בגיל שש עשרה, וב-1991 ייצגה את שווייץ בתחרות מראה השנה של עלית ועקב כך שימשה כדוגמנית הבית של חברת הביגוד השווייצרית "Tally Weijl".

ב-1993 נבחרה ל"מלכת היופי של שווייץ" וייצגה את מדינתה בתחרות מיס עולם 1993 ומיס תבל 1994 שם זכתה במקום השישי.

היא הצטלמה למגזינים הרפרס בזאר וקוסמופוליטן ודגמנה עבור לקוסט, מקס מארה ולוריאל. במהלך שנות התשעים אף שימשה כדוגמנית של קו מוצרים דרמטולוגיים לטיפוח העור ב-42 מדינות, הנקרא "Louis Widmer".

בנוסף לכך, פאסלר היא גם אמנית והציגה תערוכה של ציורים ותצלומים שלה.

ב-2010 סיימה תואר באתיקה יישומית באוניברסיטת ציריך.

היא פעילה במספר ארגונים חברתיים ובין היתר אחראית על פרויקט המקדם חינוך לילדים באפריקה.

==קישורים חיצוניים==

* 

קטגוריה:בוגרי אוניברסיטת ציריך
קטגוריה:אמנים שווייצרים
קטגוריה:דוגמניות שווייצריות
קטגוריה:זוכות מיס שווייץ
קטגוריה:משתתפות בתחרות מיס תבל 1994
קטגוריה:משתתפות בתחרות מיס עולם 1993
קטגוריה:משתתפות בתחרות מראה השנה של עלית 1991
קטגוריה:בוגרות אוניברסיטת ציריך
קטגוריה:ילידות 1974
קטגוריה:שווייצרים שנולדו ב-1974
פלג ניאגו

פלג ניאגו (נולד ב-1970) הוא קצין צה"ל במילואים בדרגת תת-אלוף ששירת כמפקד בסיס תל נוף של חיל האוויר הישראלי. מכהן כמנכ"ל מועצה אזורית בני שמעון.

==ביוגרפיה==
ניאגו נולד וגדל בקיבוץ אפיקים. התגייס לצה"ל ב-1989 וב-1991 סיים קורס טיס (מס' 124) במגמת קרב. שירת כטייס קרב על מטוסי F-4 פנטום, F-16A, F-16C/D, F-15 איגל. שימש סמ"ט ב' בטייסת מטוסי סקייהוק. הוא הדריך פרחי טיס וב-2005 מונה למפקד טייסת מתקדם קרב בבית הספר לטיסה. ב-2006 מונה למפקד טייסת 117 וב-2008 למפקד טייסת 107 - טייסת מטוסי F-16I ("סופה"). ב-2010 מונה למדריך ראשי בבית הספר לטיסה.

באוגוסט 2012 מונה לראש מחלקת הדרכה בלהק האוויר. ב-2014 מונה למפקד בסיס רמון, הוא שירת בתפקיד עד 2016. לאחר מכן היה חניך במכללה לביטחון לאומי במחזור מ"ד (2016–2017).

בספטמבר 2017 מונה למפקד בסיס תל נוף ושימש בתפקיד עד ספטמבר 2019. לאחר מכן פרש משירות הקבע.

בדצמבר 2019 מונה למנכ"ל מועצה אזורית בני שמעון.

== השכלה וחיים אישיים ==
ניאגו בעל תואר ראשון בגיאופיזיקה ומדעים פלנטריים מאוניברסיטת תל אביב ותואר שני בביטחון לאומי ואסטרטגיה מהמכללה לביטחון לאומי. הוא תושב קיבוץ להב, נשוי ואב לחמישה.

==קישורים חיצוניים==

* 
* 

קטגוריה:תתי-אלופים בחיל האוויר
קטגוריה:מפקדי בסיס רמון
קטגוריה:טייסי חיל האוויר הישראלי
קטגוריה:מפקדי בסיס תל נוף
קטגוריה:ראשי להק ומחלקת ההדרכה בחיל האוויר
קטגוריה:מנכ"לים יוצאי שירות קבע בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת תל אביב
קטגוריה:מנכ"לי רשויות מקומיות
קטגוריה:אפיקים (קיבוץ): אישים
קטגוריה:להב (קיבוץ): אישים
קטגוריה:ישראלים שנולדו ב-1970
חיים ליב טיקטינסקי

רבי חיים ליב טיקטינסקי (ח' בחשוון ה'תקפ"ד, 13 באוקטובר 1823 – י"ט בניסן ה'תרנ"ט, 30 במרץ 1899) היה ראש ישיבה ליטאי, ראש ישיבת מיר במשך כחמישים שנה.

==ביוגרפיה==
נולד בעיר מיר הסמוכה למינסק לרב שמואל טיקטינסקי, ראש הישיבה המקומית ומייסדה. בילדותו למד אצל אביו ואחריו אצל אחיו רבי אברהם טיקטינסקי עד פטירתם בשנת ה'תקצ"ה. בשנות העשרים לחייו למד ונסמך להוראה בעיר דרצ'ין שבפלך גרודנה, בדרצ'ין היה מקורבו של הרב המקומי רבי אליהו שיק (לימים רבה של לידא), ומילא את מקומו ברבנות בזמנים שבהם נעדר מן העיר.

בהיותו בן עשרים ושבע, בשנת ה'תר"י (1850), נקרא בידי הרב משה אברהם אייזנשטט שכיהן אז כרבה של מיר וכראש הישיבה, לכהן כראש הישיבה על מקומם של אביו ואחיו. הוא כיהן לצדו של הרב אייזנשטט עד לפטירת האחרון בח' בכסלו ה'תרכ"ז (סוף 1866) ומאז הנהיג את הישיבה עד פטירתו.

שיטת לימודו הייתה בדרך הפשט, בעיקר בדברי הראשונים כמו התוספות והרא"ש, מסוגיית התלמוד לפסיקת ההלכה. רבים מכתביו נשרפו בשתי שרפות גדולות שפקדו את העיר מיר, האחת בכ' באב ה'תרל"ח (קיץ 1878) והשנייה בכ"ח באב ה'תרנ"ב (קיץ 1892), בשתיהן נשרפה גם הישיבה. 

בשנת ה'תרל"ו (1876) מינה לצדו את בנו הרב שמואל טיקטינסקי להרצות בישיבה, בנו זה נפטר בצעירותו לאחר מחלה ממושכת בי"ח בשבט ה'תרמ"ג. שנה לאחר מכן מינה במקומו את בנו השני, הרב אברהם טיקטינסקי לכהן כראש ישיבה בישיבת מיר.

רבי חיים ליב טיקטינסקי חלה במחלה קשה בחורף תרנ"ט, הוא הספיק לפקח על בניית בנינה החדש של הישיבה במיר שהחליף את המבנה שנשרף בשרפה של שנת תרנ"ב. נפטר בוורשה, אליה בא לשם טיפולים רפואיים, בחול המועד פסח, י"ט בניסן ה'תרנ"ט, 30 במרץ 1899. הוא הובא לקבורה למחרת בהלוויה המונית, ונטמן בבית הקברות היהודי בוורשה.

על מצבתו נכתב:

==משפחתו==
* בניו ר' שמואל ור' אברהם טיקטינסקי כיהנו לצדו בראשות ישיבת מיר.
* בתו מינה, נישאה לרב שמואל שפירא (נפטר תרל"ד) ובנם הרב יהודה יודל שפירא מונה בידי סבו למשגיח בישיבת מיר בשנת תרמ"ז בהיותו בן 24. לאחר פטירת בעלה נישאה מינה בשנית לרבי אלכסנדר משה לפידות רבה של ראסיין (היא הייתה אשתו השלישית).

==קישורים חיצוניים==
* 
* 'טיקטינסקי, ר' חיים־יהודה־לייב ב"ר שמואל', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 52 (, תמונה 1250).

==הערות שוליים==

קטגוריה:ראשי ישיבת מיר
קטגוריה:ראשי ישיבה ליטאים במזרח אירופה
קטגוריה:יהודים הקבורים בבית הקברות היהודי בוורשה
קטגוריה:ילידי 1823
קטגוריה:נפטרים ב-1899
הארמייה השלישית (האימפריה הרוסית)

הארמייה השלישית (ברוסית: ) של צבא האימפריה הרוסית, הייתה ארמייה רוסית שפעלה במלחמת העולם הראשונה.

==היסטוריה==
הארמייה הוקמה עם פרוץ מלחמת העולם הראשונה בשנת 1914, ולמפקדה מונה ניקולאי רוזקי. הארמייה נעה מאוקראינה, ופלש לגליציה שנשלטה בידי האימפריה האוסטרו-הונגרית. ב-29 באוגוסט נלחמה הארמייה נגד האוסטרו-הונגרים בקרב גנילה ליפה, וב-3 בספטמבר כבשה את למברג. בשל הכיבוש הועברה לאזור הארמייה הרביעית האוסטרו-הונגרית, אולם הארמייה השלישית הביסה אותה בקרב רווה. ב-1 במאי 1915 פתחו האוסטרו-הונגרים ובעלי בריתם הגרמנים במתקפת גורליצה-טרנוב. עיקר כובד המתקפה נפל על הארמייה השלישית, שאיבדה למעלה מ-200,000 איש ו-140 תותחים. ב-10 במאי קיבלה הארמייה אישור לסגת משטחי פולין וגליציה אל נהר סן. הארמייה המשיכה להילחם, ובסוף 1917 הועברה לפולאצק. היא פורקה בתחילת שנת 1918.

==מפקדים==
* גנרל חיל הרגלים ניקולאי רוזקי (19 ביולי 1914 - 3 בספטמבר 1914)
* גנרל חיל הרגלים רדקו דימיטרייב (3 בספטמבר 1914 - 20 במאי 1915)
* גנרל חיל הרגלים לאוניד לש (20 במאי 1915 - 3 באוגוסט 1917)
* לוטננט גנרל מיכאיל קבאצ'ינסקי (3 באוגוסט 1917 - 11 באוגוסט 1917)
* לוטננט גנרל איליה אודישילידזה (11 באוגוסט 1917 - 9 באוקטובר 1917)
* לוטננט גנרל דמיטרי פארסקי (9 באוקטובר 1917 - 8 בנובמבר 1917)
* לוטננט גנרל סרגיי אנושין (8 בנובמבר 1917 - תחילת 1918)

==ראו גם==
* החזית המזרחית במלחמת העולם הראשונה

3
קטגוריה:החזית המזרחית במלחמת העולם הראשונה
דמטריאס

דמטריאס (ביוונית עתיקה: Δημητριάς) הייתה עיר יוונית בתסליה, אשר נוסדה בידי דמטריוס פוליורקטס ונקראה על שמו. בתקופה ההלניסטית נודעה לעיר חשיבות רבה, והיא הייתה העיר השנייה בחשיבותה בממלכת מוקדון אחרי פלה.

==היסטוריה==
מצבת קבורה מצוירת מדמטריאס
העיר נוסדה בשנת 290 לפנה"ס על ידי מלך מוקדון דמטריוס פוליורקטס שקרא לה על שמו. העיר ממוקמת לחוף הים האגאי במפרץ לולקוס (Lolkos) בחלק המרכזי של מזרח יוון, ליד העיר היוונית וולוס של ימינו. דמטריאס ניצבה על גבעה כ-7.5 ק"מ מדרום לוולו (Volo). במקור, היקף חומותיה היה 7.8 ק"מ והיא הקיפה שטח בן 262.5 הקטארים (הקטאר = עשרה דונמים). בתצורתה הסופית הייתה העיר מוקפת חומה מסיבית, מחוזקת במגדלי שמירה וירי לאורך שמונה ק"מ.

דמטריאס הוקמה במקום זה בשל מיקומו האסטרטגי במרכז הים האגאי ובשל היותו נוח להגנה מכל צדדיו. העיר תוכננה להיות בירת הממלכה של דמטריוס, בסיס ימי ומרכז מסחרי. בשל מיקומה האסטרטגי, שימשה דמטריאס כבסיס להתפשטות אימפריאליסטית של דמטריוס ושל מלכי מוקדון הבאים אחריו. 

בעיר עצמה נבנו שלושה מבצרים: אחד על יד ארמון המלך ושניים במערב העיר על האקרופוליס.
דמטריאס אוכלסה באמצעות איחוד (Synoecism) של כמעט כל העיירות במחוז מגנסיה. יסוד דמטריאס נועד לחסום תחרות מסחרית של ערי נמל מרכזיות אחרות כגון תבאי (Thebes) ופגאסאיי (Pagasae), על ידי מיקום אסטרטגי עדיף ונמל נוח יותר לעגינת אניות. לדמטריאס היו שני נמלים, שאחד מהם שימש כבסיס ימי לצי האנטיגונידי.

בשלהי המאה השלישית ובראשית המאה השנייה לפנה"ס התפתחה דמטריאס לכדי עיר הנמל המרכזית במוקדון, והיוותה מקור משיכה למהגרים רבים מהמזרח ומהעולם היווני. למהגרים אליה הוענקו הטבות כלכליות. במאה ה-3 לפנה"ס מנתה דמטריאס כעשרים וחמישה אלף תושבים. לאורך התקופה ההלניסטית התקיימה בעיר מושבות מסחר פיניקית משגשגת שמשכה סוחרים מצור, צידון, אשקלון, ארוד וכתיון, כפי שמעידות כתובות קבורה שנמצאו בעיר.<ref></ref><ref>אחת מהן היא KAI 293</ref> 

לאחר נפילתו של דמטריוס, שימשה העיר לזמן קצר כעיר הבירה של ממלכת בנו, אנטיגונוס גונאטס. בעיר נטמן אפרו של דמטריוס, לאחר מותו בשבי בשנת 283 לפנה"ס. העיר הופקעה מידי מוקדון לאחר המלחמה המוקדונית השנייה, והוענקה לה עצמאות. הליגה האיטולית כבשה את העיר במהלך מלחמת אנטיוכוס, ולזמן קצר הפכה העיר למרכז ההתפשטות האימפריאליסטית של אנטיוכוס הגדול. לאחר המלחמה, הוחזרה העיר למוקדון כפיצוי על סיועה לרפובליקה הרומית במהלכה. פיליפוס החמישי, מלך מוקדון, הפך את העיר לאחד ממרכזי הסחר החשובים ביותר ביוון כולה. לאחר קרב פידנה בשנת 169 לפנה"ס, הופקעה העיר סופית ממוקדון וסופחה לרומא.

בעיני הרומאים הייתה דמטריאס "urbs valida et ad omnia opportuna" - עיר חזקה עם הזדמנויות רבות. עם זאת, עד מהרה היא שקעה ואיבדה את חשיבותה. 

==קישורים חיצוניים==

* [http://odysseus.culture.gr/h/3/eh351.jsp?obj_id=2377 היסטוריה של דמטריאס] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוקדון
קטגוריה:פיניקים: מושבות
קטגוריה:יוון: אתרים ארכאולוגיים
קטגוריה:התקופה ההלניסטית
דאגמאר ורל

דאגמאר ורל (בגרמנית: Dagmar Wöhrl; נולדה ב-5 במאי 1954) היא פוליטיקאית גרמנייה.

==ביוגרפיה==
ורל נולדה בנירנברג כדאגמאר וינקלר.

בצעירותה נבחרה למיס גרמניה וייצגה את גרמניה במספר תחרויות יופי בינלאומיות: מיס תבל 1973, מיס עולם 1977 שם זכתה כסגנית שנייה, מיס אינטרנשיונל 1977 שם סיימה כסגנית ראשונה, ובמיס אירופה 1977.

בשנים 1994, 1998, 2002, 2005, 2009 ו-2013 נבחרה לחברת הבונדסטאג, שם ייצגה את צפון נירנברג. בכהונה הראשונה של אנגלה מרקל כקנצלרית גרמניה שימשה כמזכירת המדינה הפרלמנטרית במשרד הכלכלה והטכנולוגיה. משנת 2009 היא חברה בוועדה לענייני תרבות ומדיה של הממשלה.

ורל היא בוגרת תואר במשפטים מאוניברסיטת נירנברג.

נשואה להאנס רודולף ווהלל, מנכ"ל חברה, ולהם שני בנים.

==קישורים חיצוניים==

* 

קטגוריה:פוליטיקאים גרמנים
קטגוריה:משתתפות בתחרות מיס תבל 1973
קטגוריה:משתתפות בתחרות מיס עולם 1977
קטגוריה:זוכות מיס גרמניה
קטגוריה:משתתפות בתחרות מיס אירופה
קטגוריה:משתתפות בתחרות מיס אינטרנשיונל
קטגוריה:גרמניות שנולדו ב-1954
קטגוריה:גרמנים שנולדו ב-1954
אליהו רפאל היישריק

הרב אליהו רפאל היישריק (נולד ב-5 בינואר 1950) הוא רב ודיין ישראלי, מהדיר תורת הראשונים. כיהן כחבר בית הדין הרבני הגדול עד פרישתו לגמלאות. קודם לכן כיהן כדיין וכאב"ד בבית הדין הרבני בבאר שבע ובתל אביב.

==ביוגרפיה==
נולד בתל אביב לקלמן אריה ובטי היישריק, חסידי גור. למד בישיבת קול תורה ובישיבת פוניבז'. נישא לעדנה, בתו של הרב משה הרשלר, חיבר במשותף עם חותנו את הספר "תורת ריבית" העוסק באיסור ריבית ובהיתר עסקה. בתקופה זו כיהן כראש כולל מכון רגנשברג להלכה והוראה. לאחר פטירת חמיו הקים את "מכון הרב הרשלר" ועומד בראשו, במסגרת המכון ההדיר מכתבי-יד והוסיף הערות לכרכים אחדים מסדרת חידושי הרמב"ן על הש"ס שבהוצאת המכון.

פרסם מאמרים רבים בתחום רפואה והלכה, במסגרת כתב העת "הלכה ורפואה" שבהוצאת מכון רגנשברג, ובכתבי עת תורניים-רפואיים אחרים; ומאמרים בדיני ממונות בכתב העת "הלכה וכספים" שבהוצאת המכון ובכתבי עת תורניים אחרים.

הרב היישריק מתגורר בשכונת בית וגן בירושלים וחבר מכון אריאל בשכונה.

ב-2 במאי 1995 נבחר לכהן כדיין ובהמשך כאב"ד בבית הדין הרבני בבאר שבע ומאוחר יותר בתל אביב. כדיין פרסם מאמרים הלכתיים בדיני ממונות ובדיני אישות לצד פסקי דין רבים. משנת 2014 שימש כדיין זמני בבית הדין הרבני הגדול, וביולי 2016 מונה לדיין קבוע בבית הדין, שם כיהן עד פרישתו לגמלאות בשנת 2020.

==כתביו==
* תורת רבית (ירושלים תשמ"ט), במשותף עם חמיו, הרב משה הרשלר
* חידושי הרמב"ן - גיטין, נדרים, בכורות. (ירושלים תשנ"ה)
* חידושי הרמב"ן - בבא מציעא. (ירושלים תשס"ב)

==קישורים חיצוניים==
* [http://www.daat.ac.il/daat/psk/nosim.asp?dayan=74 פסקי דין של הרב היישריק מבית הדין בבאר שבע]
* [http://www.daat.ac.il/daat/psk/nosim.asp?dayan=179 פסקי דין של הרב היישריק מבית הדין בתל אביב]
* [http://www.daat.ac.il/daat/psk/nosim.asp?dayan=309 פסקי דין של הרב היישריק מבית הדין הגדול בירושלים]
* 

==הערות שוליים==

קטגוריה:בוגרי ישיבת קול תורה
קטגוריה:בוגרי ישיבת פוניבז'
קטגוריה:ראשי כולל אברכים ישראלים
קטגוריה:דייני בית הדין הרבני הגדול
קטגוריה:באר שבע: רבנים
קטגוריה:משפחת הרשלר
קטגוריה:מחברי ספרי הלכה
קטגוריה:מהדירי ספרות תורנית
קטגוריה:בית וגן: רבנים
קטגוריה:אבות בתי דין
קטגוריה:ישראלים שנולדו ב-1950
סקסון שרבינו

סַקסוֹן פּייג' שָרבּינוֹ (באנגלית: Saxon Paige Sharbino; נולדה ב-11 ביוני 1999) היא שחקנית אמריקאית, אשר ידועה בשל תפקידה בתור אמיליה רובינס בסדרת הדרמה של רשת פוקס; "טאצ'" <small>(2013)</small> ובשל הופעתה בתור קנדרה בוואן בחידוש לסרט "פולטרגייסט" <small>(2015).</small>

== ביוגרפיה ==
שרבינו נולדה בלואיסוויל, טקסס , לרון ואנג'לה שרבינו. היא החלה לשחק בגיל תשע. אחותה הצעירה, ברייטון שרבינו , גם היא שחקנית. לסקסון ולברייטון, יש אח נוסף בשם סוייר שרבינו . ב-2011 עברה עם משפחה ללוס אנג'לס, קליפורניה. 

== קריירה ==
תפקידיה הידועים ביותר הם של אמיליה רובינס בסדרה של פוקס "טאצ'" , ושל צ'סטיטי סטורץ' בסרט האימה "אני יורקת על הקבר שלך" משנת 2010. 

בשנת 2015 היא שיחקה את תפקיד קנדרה בוון בחידוש לסרט "פולטרגייסט" .

== חיים אישיים ==
בשנת 2014 יצאה במשך תקופה קצרה עם המתאגרף ואושיית הרשת ג'ייק פול.

בשנת 2020 החלה לצאת עם השחקן פירסון פודה.

== פילמוגרפיה ==
=== קולנוע ===
{|class="wikitable"
|-
! שנה !! סרט !! תפקיד
!הערות
|-
| rowspan="4" | 2010
| Red, White & Blue 
| הבת של אד
|
|-
| Earthling 
| ג'וי הצעירה
|
|-
| Cool Dog
| שרון
|
|-
|אני יורקת על הקבר שלך
| צ'סטיטי סטורץ'
|
|-
| 2011
| Julia X
| ג'וליה הצעירה
|
|-
| 2013
|סמוך עליי
| לידיה
|
|-
| 2015
|פולטרגייסט
| קנדרה בוואן
|
|-
|2016
|Bedeviled
|אליס גורמן
|
|-
|2018
|Urban Country
|סאקס
|
|-
|2019
|Beyond the Law
|שרלוט ביילס
|
|-
| rowspan="2" |TBA
|Out of Hand
|
|
|-
|Patsy Lee & The Keepers of the 5 Kingdoms
|
|
|}

=== טלוויזיה ===
{|class="wikitable"
|-
! שנה !! סדרה !! תפקיד !! הערות
|-
| 2008
|אורות ליל שישי 
| מעריצה נסערת
| פרק: "Every Rose Has its Thorn"
|-
|2012
|Rogue
|ג'יין פורסיית'
|סרט טלוויזיה של FOX
|-
| 2013
|טאצ'
| אמיליה רובינס
| תפקיד ראשי (עונה 2); 13 פרקים
|-
| 2016 - 2017
|אהבה 
| סימון
| 4 פרקים
|-
| rowspan="5" |2017
|Stalker's Prey
|לורה וילקוקס
|סרט טלוויזיה של Lifetime
|-
|חוליגן אמריקאי
|שרה פירסון
|3 פרקים
|-
|חוק וסדר: מדור מיוחד
|סוואנה רוס
|פרק: "Mood"
|-
|מפחיד כזה
|אנקה
|תפקיד ראשי (עונה 2); 9 פרקים
|-
|לוציפר
|קרלי גלנץ
|פרק: "What Would Lucifer Do?"
|-
|2020
|Secrets in the Air
|לורין
|סרט טלוויזיה של Lifetime
|-
|2021
|Burb Patrol
|זואי ריילי 
|סדרת רשת; 3 פרקים
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
אוליבר טוויסט (סרט, 1922)

הסרט "אוליבר טוויסט"
אוליבר טוויסט (באנגלית: Oliver Twist) הוא סרט אילם משנת 1922, עיבוד לרומן "אוליבר טוויסט" מאת צ'ארלס דיקנס, בכיכובם של לון צ'ייני בתפקיד פייגין וג'קי קוגן בתפקיד אוליבר. את הסרט ביים פרנק לויד.

==תקציר עלילה==
אמו של אוליבר, מנודה וחסרת כול, מתה בזמן הלידה. כילד קטן אוליבר גדל בבית מחסה לעניים, ואחר כך עבד כשוליה אצל קברן, ולבסוף הוא מצורף לכנופיית גנבים המתיידדים איתו כדי לנצל אותו למטרותיהם. בכל הזמן הזה, נסתרים מאוליבר סודות אודות קורות משפחתו ומחכים להתגלות.

==צוות השחקנים==
* ג'יימס א. מרקוס – מר באמבל
* אגי הרינג – גברת קורני
* ג'קי קוגן – אוליבר טוויסט
* נלסון מקדואל – סוארברי
* לואיס סרג'נט – נוח קלייפול
* ג'ואן סטנדינג – שארלוט
* קארל סטוקדייל – מונקס
* אדוארד טרבאול – ארטפול דודג'ר
* לון צ'ייני – פייגין
* טיילור גרייבס – צ'ארלי בייטס
* ג'ורג' סיגמן – ביל סייקס
* גלאדיס ברוקוול – ננסי סייקס
* ליונל בלבור – מר בראונלו
* פלורנס הייל – גברת בדווין
* ג'וזף הייזלטון – מר גרימוויג
* גרטרוד קלייר – גברת מיילי
* אסתר ראלסטון – רוז מיילי
* אדי בולנד – טובי קרקיט

==רקע==
הסרט נחשב לאבוד עד שהתגלה עותק שלו ביוגוסלביה בשנות השבעים של המאה העשרים. בסרט היו חסרות כתוביות ששוחזרו בהמשך ב-Blackhawk Films בעזרתם של ג'קי קוגן וסול לסר.

בזמן צילומי הסרט היה קוגן בשיא הקריירה שלו, אחרי הופעתו בתפקיד הראשי בסרט "הנער" של צ'ארלי צ'פלין בשנה שלפני כן.

==הפצה ב-DVD==
ב-30 ביוני 2009 יצא הסרט ב-DVD בחברת "Alpha Video".

==קישורים חיצוניים==

==הערות שוליים==

קטגוריה:סרטים המבוססים על אוליבר טוויסט
קטגוריה:סרטים אמריקאיים משנת 1922
אוברדוירו

מועדון הכדורסל אוברדוירו (Obradoiro Clube de Amigos do Baloncesto) הוא מועדון כדורסל ספרדי המשחק בליגת העל הספרדית.

משחקי הבית של הקבוצה מתקיימים בעיר סנטיאגו דה קומפוסטלה, עיר הבירה של הקהילה האוטונומית גליסיה, בספרד.

== היסטוריה ==

מועדון הכדורסל אוברדוירו נוסד ב-1970 והחל לשחק בליגה השלישית בספרד. בסוף עונת 1981/1982 עלתה הקבוצה לראשונה לליגה הראשונה במדינה לאחר שסיימה במקום השלישי בליגה השנייה. בעונה הבאה, הראשונה שלה בליגה הבכירה, ניצחה הקבוצה שני משחקים בלבד, סיימה במקם האחרון ושבה לליגת המשנה. בסוף עונת 2008/2009, כמעט 30 שנה לאחר-מכן, שבה הקבוצה לליגה הבכירה, אולם שוב סיימה בתחתית הטבלה (מקום 17 מתוך 18) וירדה לליגה השנייה. עונה אחת אחר-כך חזר המועדון לליגת העל ומאז לא ירד ליגה. בעונת 2012/2013 אף נכנסה הקבוצה לפלייאוף, כאשר סיימה במקום השמיני, אולם הפסידה כבר ברבע הגמר, 2-0 לריאל מדריד, שאף זכתה בעונה זו באליפות.

== תארים ==
==== גביע נסיך אסטוריאס ====
2010-2011

==== גביע גליסיה ====
2010, 2011, 2012, 2013, 2014, 2015

== שחקנים שגופייתם הופרשה ==
{| class="wikitable"
!מספר
!שם השחקן
!עמדה
!שנים בקבוצה
|-
|4
|ברנרד הופקינס
|פאוור פורוורד
|2010–2012
|-
|15
|אוריול חאנינט
|סנטר
|2009, 2010–2014
|}

==קישורים חיצוניים==

* 

קטגוריה:קבוצות כדורסל ספרדיות
קטגוריה:סנטיאגו דה קומפוסטלה
החדשות בעירום

החדשות בעירום, "התוכנית שאין בה שום דבר להסתיר", הוא אתר מנויים הכולל מהדורת חדשות טלוויזיונית אמיתית. המופע מופק בטורונטו ומשודר מדי יום, עם פרקים באורך 25 דקות, 6 ימים בשבוע. מגישות התוכנית קוראות את החדשות בעירום מלא או מתפשטות תוך כדי הצגת מדורי החדשות. טלוויזיית החדשות בעירום היא שלוחה שלה המשודרת בתשלום או עבור מנוייה. החדשות בעירום גם שודרה לזמן קצר כתוכנית לילה מאוחרת בערוץ Citytv Toronto.

לצד הגרסה בשפה האנגלית, קיימת גם תוכנית החדשות בעירום יפן. גרסה איטלקית התקיימה למשך כמה שנים אך נסגרה. החדשות בעירום בספרדית התקיימה למשך זמן קצר בלבד. גרסה של מגישים זכרים באנגלית הושקה אך חדלה להתקיים ב-31 באוקטובר 2007.

רוב מגישות התוכנית גויסו באמצעות מודעות בעיתונים אלטרנטיביים בטורונטו. כאמור, רוב צוות התוכנית מגיע מאזור טורונטו. המופע כולל מדי פעם ראיונות רחוב המתבצעים על ידי שדרניות חדשות טופלס. ראיונות אלו מתאפשרים בזכות חוקי אונטריו לשוויון בנושא חשיפת החזה. מאז הקמת התוכנית בשנת 1999, התקיימה תחלופה רבה בין מגישי החדשות. שדרניות התוכנית כבר מופיעות כמעט בכל מדיום טלוויזיוני, עיתון ומגזין, (TV Guide, פלייבוי) וכן זכו בהופעות אורח רבות ברדיו, כולל בתוכניתו של הווארד סטרן.

== מגישות נוכחיות ==
* קתרין קרטיס (2008-היום)
* איילה אדמס (2009-נוכחית)
* נטשה אולנסקי (2010-נוכחית)
* קרלי ביי (2014-נוכחית)
* איזבלה רוזיני (2014-נוכחית)
* אנג'י הייוורד (2014-נוכחית)
* מדיסון ביינס (2015-נוכחית)
* אליס לורן (2016-נוכחית)

== קישורים חיצוניים ==

* 

== הערות שוליים ==

קטגוריה:תופעות אינטרנט
קטגוריה:עירום בטלוויזיה
קטגוריה:אתרי חדשות
ג'רום דייסון

ג'רום קליפטון דייסון (באנגלית: Jerome Clifton Dyson; נולד ב-1 במאי 1987) הוא כדורסלן אמריקאי המשחק בעמדות הרכז והקלע בקבוצת פלקנסטרו וירטוס רומא מליגת העל האיטלקית.

== קריירה ==
אחרי שלא נבחר בדראפט 2010 דייסון חתם בטלסה 66' מליגת הפיתוח של ה-NBA. ב-47 משחקים בהם שיחק קלע 15.5 נקודות בממוצע למשחק והיה למוביל הנקודות בקבוצה.

דייסון היה חלק מנבחרת ארצות הברית במשחקים הפאן-אמריקאיים באוקטובר 2011. עקב שביתת ה-NBA ב-2011 לא שיחקו בנבחרת שחקנים מה-NBA. דייסון קלע 11.4 נקודות בממוצע למשחק ונבחרתו זכתה במדליית הארד.

לאחר עונה טובה בליגת הפיתוח ניסה דייסון את מזלו ב-NBA הוא היה חלק מסגל מחנה האימונים של ניו אורלינס פליקנס עד שנופה מהסגל וחזר לטלסה 66'. לאחר מכן ב-10 באפריל 2012 דייסון חתם לחוזה של 10 ימים בניו אורלינס פליקנס. ב-9 משחקים בהם שיחק קלע 7.4 נקודות, לקח 2.1 ריבאונדים ומסר 2 אסיסטים בממוצע למשחק.

ב-19 בספטמבר 2012 חתם דייסון בהפועל חולון מליגת ווינר סל.
ב-12 בינואר 2013 קלע דייסון 40 נקודות בניצחון 103-107 על מכבי אשדוד.
סיים את העונה הסדירה כשהוא מוביל ברשימת הקלעים בליגה עם 20.4 נקודות בממוצע למשחק אך קבוצתו לא העפילה לפלייאוף.

ב-2013 חתם דייסון בברינדיזי האיטלקית.
ב-2014 חתם בדינמו סאסארי וזכה איתה באליפות איטליה, בגביע האיטלקי ובסופר קאפ האיטלקי.
ב-2015 חתם דייסון בטורינו.

ב-12 ביולי 2016 חתם דייסון בהפועל ירושלים לעונה, עם אופציה לעונה נוספת.
ב-15 ביוני 2017, במשחק הגמר בליגת העל בין הפועל ירושלים למכבי חיפה דייסון קלע 30 נקודות (כולל 6 מ-9 מהשלוש), מסר 5 אסיסטים ולקח 6 ריבאונדים. דבר זה הוביל את קבוצתו הפועל ירושלים לניצחון 76-83 ולזכייתה באליפות השנייה בתולדותיה. לאחר המשחק נבחר ל-MVP של משחק הגמר.

ב-4 ביולי 2017 הודיעה הפועל ירושלים על מימוש האופציה לעונה נוספת של דייסון.

ב-8 ביולי 2018 חתם דייסון לעונה אחת בקבוצת ג'יאנגסו דרגונס מליגת ה-CBA הסינית. לאחר פציעה שחררה אותו הקבוצה הסינית, והוא חתם בבני הרצליה.

ב-26 ביולי 2019 חתם דייסון לעונה אחת בקבוצת פלקנסטרו וירטוס רומא מליגת העל האיטלקית.

==קישורים חיצוניים==

* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הפועל ירושלים
קטגוריה:כדורסלני ניו אורלינס פליקנס
קטגוריה:כדורסלני הפועל חולון
קטגוריה:כדורסלני דינמו סאסארי
קטגוריה:כדורסלני ניו באסקט ברינדיזי
קטגוריה:שחקני NBA שלא נבחרו בדראפט
קטגוריה:כדורסלני טלסה 66'
קטגוריה:מלך הסלים של ליגת העל בכדורסל
קטגוריה:מרילנד: כדורסלנים
קטגוריה:כדורסלני וירטוס רומא
קטגוריה:כדורסלני אוקסיליום טורינו
קטגוריה:אמריקאים שנולדו ב-1987
עימאד ח'מיס

עימאד מוחמד דיב ח'מיס (בערבית: عماد محمد ديب خميس; נולד ב-1 באוגוסט 1961) הוא ראש ממשלת סוריה לשעבר.

נולד בקרבת דמשק. בשנת 1981 קיבל תואר בהנדסת חשמל מאוניברסיטת דמשק.

מ-14 באפריל 2011 ועד מינויו לראש ממשלה כיהן ח'מיס כשר החשמל בממשלת סוריה. ב-3 ביולי 2016 התמנה ח'מיס לראש הממשלה ה-67 של סוריה והחליף את ואיל אל-חלקי, שכיהן בתפקיד משנת 2012.

ב-11 ביוני 2020 הנשיא, בשאר אל-אסד פיטר את ח'מיס בעקבות המשבר הכלכלי במדינה ומינה במקומו את חוסיין ערנוס.

ח'מיס נשוי ואב לשלושה ילדים.

==קישורים חיצוניים==

קטגוריה:בוגרי אוניברסיטת דמשק
קטגוריה:ראשי ממשלת סוריה
קטגוריה:שרי ממשלת סוריה
קטגוריה:שרי אנרגיה
קטגוריה:מלחמת האזרחים בסוריה: אישים
קטגוריה:סורים שנולדו ב-1961
המדונה מסטלינגרד

המדונה מסטלינגרד (בגרמנית: Stalingradmadonna) הוא רישום פחם של מרים, אם ישו, שרשם רופא צבאי גרמני בתקופת קרב סטלינגרד ב-1942.

הרישום המקורי נמצא בכנסיית הזיכרון על שם הקייזר וילהלם בברלין. העתקים שלו נמצאים בקתדרלה של קובנטרי בבריטניה ובקתדרלת קאזאן בוולגוגרד ברוסיה כאות פיוס בין המדינות שנלחמו זו בזו במלחמת העולם השנייה ובין הערים שסבלו מהרס רב במלחמה זו.

קורט רויבר (Kurt Reuber) נולד בקאסל ב-26 במאי 1908. הוא למד תאולוגיה והוסמך ככומר פרוטסטנטי. כאשר חשב על הקשר בין הנפש והגוף החל ללמוד רפואה. בנוסף לכך פיתח את תחביב הציור והתמחה בעיקר ברישומים.

הוא גויס לורמכט עם פרוץ המלחה ככירורג צבאי, תחילה בבלקן ולאחר מכן בחזית הרוסית, שם מצא את עצמו לכוד ב"כיס" עם לוחמי הארמייה השישית בסטלינגרד. בכל תקופת שירותו בצבא המשיך לצייר. בתנאים קשים הוא נטל עפרון פחם וצייר את "המדונה מסטליגרד". זמן קצר לפני הכניעה הצליח להעביר ציורים ומכתבים למשפחתו בעזרת מפקדו שנפצע ופונה במטוס האחרון שהמריא מה"כיס".

ב-2 בפברואר 1943 נכנעו הגרמנים בסטלינגרד ורויבר הלך לשבי ביחד עם 90.000 חיילים מהם שרדו רק 6.000. הוא מת מטיפוס במחנה שבויים ב-20 בינואר 1944.

הרישום מראה את מרים, אם ישו, עטופה בגלימה המכסה את ראשה ואת ראשו של ישו בנה. בצד ימין כתוב: Licht (אור), Leben (חיים), Liebe (אהבה). בצד שמאל כתוב: Weihnachten im Kessel 1942 (חג המולד ב"כיס" 1942). למטה כתוב: Festung Stalingrad (מבצר סטלינגרד).

נשיא גרמניה קרל קרסטנס שכנע את משפחתו של רויבר לתרום את הרישום לכנסיית הזיכרון על שם קייזר וילהלם והוא נקבע שם בטקס ב-אוגוסט 1983 ומהווה סמל מפורסם המדגים את נוראות המלחמות וקורא לפיוס ולשלום.

==קישורים חיצוניים==

* [https://www.youtube.com/watch?v=YU0SYL5KV5U המדונה מסטלינגרד], באתר יוטיוב

קטגוריה:המדונה והילד
קטגוריה:יצירות משנת 1942
קטגוריה:ציורים משנות ה-1940
קטגוריה:קרב סטלינגרד
קטגוריה:רישומים
חופש הפטמה

הפגנה למען "חופש הפטמה" בחוף וניס ב[[קליפורניה, 2011]]
Boobs on Bikes}} ב[[ניו זילנד]]
חופש הפטמה (אנגלית: Topfreedom) היא תנועה חברתית ופוליטית המבקשת שינויים בחוק על מנת לאפשר לנשים להיות טופלס במקומות ציבוריים, בהם גברים ונערים יכולים להיות חשופי חזה, כביטוי של שוויון בין המינים. באופן ספציפי, התנועה מבקשת ביטול חוקים אשר מגבילים את זכות האישה לא לכסות את החזה בציבור. 

בנוסף, פעילי תנועת חופש הפטמה מנסים לאפשר לנשים מיניקות להניק בציבור באופן גלוי, ולאפשר לנשים להשתזף ללא חלק עליון.

== מעמד חברתי וחוקי ==
חברות רבות רואות בחשיפת פטמות מעשה לא צנוע ומנוגד לנורמות החברתיות. במקומות רבים אישה טופלס עשויה להתבקש להתכסות בהוראת הרשויות, ואף להיקרא לדין, וזאת משום שחשיפת השדיים נחשבת למגונה ולא מקובלת כלל. פעילי תנועת חופש הפטמה נאבקים למען שינוי תפיסה זו של השדיים כאובייקט מיני.

מספר מדינות באירופה ביטלו את החקיקה כנגד טופלס שאינו בעל משמעות מינית בציבור. שחייה ושיזוף טופלס מקובלים בחלקים רבים של אירופה, על אף שהעניין נותר שנוי במחלוקת במקומות רבים, והוא אינו נפוץ ברוב האזורים. בריכות שחייה רבות באירופה שייכות לרשויות מקומיות אשר קובעות בעצמן את כללי הלבוש במקום.

== שחררו את הפטמה ==
קמפיין "" החל לאחר הפצת סרטה של לינה אסקו משנת 2014, אשר נושא את אותו השם. מטרת התנועה היא הפיכת חופש הפטמה לזכות בסיסית וקבועה בחוק. בין המניעים לתנועה היה מעצרה של פיניקס פיליי, שנעצרה בניו יורק בשנת 2005 בעוון חשיפת שדיה, וזאת על אף שמעשה זה הותר בחוק של מדינת ניו יורק 15 שנים קודם לכן. בסופו של דבר פיליי שוחררה וזכתה לפיצוי של 29,000$.

הקמפיין חדר לתודעתם של רבים כאשר סקאוט ויליס, בתו של ברוס ויליס, פרסמה את תמונותיה מסתובבת טופלס ברחוב בטוויטר, ותחתן ההאשטאג #FreeTheNipple (שחררו את הפטמה, בתרגום לעברית). אליה הצטרפו ידוענים נוספים, כמו ריהאנה ומיילי סיירוס. הסערה סביב הנושא גברה כתוצאה ממחיקת תמונות הטופלס של ויליס באינסטגרם כחלק ממדיניותה, שהגיעה לידיעת הציבור על ידי ציוץ של ויליס בטוויטר. ולבסוף, בא לידי ביטוי בהודעתה של הרשת החברתית פייסבוק כי תאפשר פרסום תמונות שדיים שאינן בהקשר מיני.

הקמפיין זכה לתשומת לב נוספת בשנת 2015, כאשר סטודנטית איסלנדית בשם אדה סמאראדוטיר פרסמה תמונה של פטמתה והציתה סערה באיסלנד. בעקבות סמאראדוטיר הכריז ארגון הפמיניסטיות של אוניברסיטת איסלנד על "יום ללא חזייה", והמהומה הציבורית הביאה את חברת הפרלמנט האיסלנדית ביורט אולפסדוטיר להצטרף למחאה ולפרסם תמונת טופלס בעצמה.

=== GoTopless ===
על מנת לשבור את הטאבו בנוגע לחשיפת השדיים, הוקמה עמותת GoTopless, אשר שמה לה למטרה לתת לנשים חופש להסתובב באופן חשוף ככל שהן רוצות, ולדאוג לשוויון בין גברים לנשים. העמותה נחשבת עמותה פמיניסטית. ביום ראשון שלפני יום השוויון לנשים (26 באוגוסט) נקבע על ידי העמותה כיום ההליכה בטופלס (Go Topless Day).

==ראו גם==
* פשטות - תנועה לעירום חברתי

== קישורים חיצוניים ==

* 
* 
* 
* 
* 
* 

==הערות שוליים==

קטגוריה:עירום
קטגוריה:אפליה מינית
קטגוריה:תנועות חברתיות
קטגוריה:מעמד האישה
קטגוריה:זרמים בפמיניזם
קטגוריה:פטמה